Pagėgių savivaldybės meno ir sporto mokykla

Pagėgių savivaldybės meno ir sporto mokykla – neformaliojo vaikų švietimo mokykla ir formalųjį švietimą papildančio ugdymo mokykla, savivaldybės biudžetinė įstaiga, padedanti vaikams lavinti sportinius bei meninius įgūdžius ir gebėjimus. Mokykla įsikūrusi Pagėgiuose, Vilniaus g. 48, kodas Juridinių asmenų registre – 195450429. Mokykloje yra trys skyriai: muzikos, dailės ir sporto, dirba 15 mokytojų, mokosi 239 mokiniai. Mokykla naudojasi Pagėgių pradinės mokyklos, Pagėgių Algimanto Mackaus gimnazijos, Pagėgių vaikų globos namų patalpomis. Istorija 2001 m. pradėjo veikti Pagėgių savivaldybės Papildomojo ugdymo mokykla. Pirmaisiais metais mokykloje dirbo 12 mokytojų, mokėsi 63 mokiniai. Mokykloje veikė muzikos (fortepijono, akordeono, varinių pučiamųjų instrumentų klasės) ir sporto skyrius (tinklinio, krepšinio, futbolo, žirginio, lengvosios atletikos, orientacinio sporto grupės). 2003 m. muzikos skyriuje atsidarė chorinio dainavimo klasė, o sporto skyriuje - laisvųjų imtynių grupė. 2007 m. atidarytas dailės skyrius. 2001 m. mokyklos sporto skyriuje dirbo 6 treneriai, mokėsi 93 mokiniai, 2012 m. – 6 treneriai ir 144 mokiniai. Nuo 2013 m. mokyklos pavadinimas pakeistas į meno ir sporto mokyklą. Programos Muzikos skyriuje yra fortepijono, akordeono, chorinio dainavimo ir varinių pučiamųjų instrumentų klasės. Dirba 7 mokytojai, mokosi 65 mokiniai. Dailės skyriuje dirba 3 mokytojai, mokosi 29 mokiniai. Vaikai yra mokomi piešimo, tapybos, skulptūros, kompozicijos, dailėtyros pagrindų. Sporto skyriuje yra krepšinio, tinklinio, futbolo, laisvųjų imtynių, lengvosios atletikos grupės. Šiame skyriuje dirba 5 treneriai, sportuoja 145 mokiniai. Direktoriai Kęstutis Bytautas, 2001–2003 m. Evelina Norkienė, nuo 2003 m. Žymūs mokytojai Danutė Lapienė-Staponaitė, chorvedė Šaltiniai Nuorodos Oficiali svetainė „Facebook“ paskyra